  Руслан Нуриахметов Майя Бывальцева Южтолэзе Россыин Паралимпи шудонъёсы пыриськыны лэзьымтэ спортсменъёс понна Спортъя калыккуспо шудонъёс ортчытозы. Соосты радъян рос-прос мынэ ни. Со сярысь Россиысь Паралимпи комитетлэн пресс-службаез ивортӥз. « Та ӵошатсконъёслы коньдон бюджетын вань, чаклам дырыз – 15-19 южтолэзь, интызэ берлогес ялом. Содружествоысь кунъёслэсь Спортъя Калыккуспо шудонъёссэс ортчытом, отчы со кунъёсысь спортсменъёсты ӧтём » Павел Рожков, Россиысь Паралимпи комитетлэн нырысетӥ вице-президентэз Со тодэ вайытӥз, 2018-тӥ арын Пхёнчханын Шудонъёсты лэзьтымтэ спортсменъёс понна кунамы озьы ик нимаз ӵошатсконъёс ортчытӥзы. Коньдон кузымъёслэн быдӟалазы олимпи данъетлэн кадь ик вал. Содружествое (СНГ) 10 кунъёс пыро: Россиыя, Беларусь, Кыргыстан, Таджикистан, Узбекистан, Турменистан, Молдова, Азербайджан, Армения, Казахстан Россиысь но Белоруссиысь спортсменъёсты Паралимпи шудонъёслэсь палэнтӥзы шуыса 3-тӥ южтолэзе тодмо луиз. « Милям ваньмылэн шок вал. Синвуоссы нылкышноослэн гинэ ӧвӧл, пиосмуртъёслэн но потӥзы, вылаз ик тренеръёслэн. Туж зол дасяськизы, ар кутсконын туж умой выступать каризы. Спорт – милям улонмы! Секыт тае адӟыны но ас вылад шӧдыны. Уката ик арлыдо спортсменъёслы, кудъёсызлы Олимпиадаосы пыриськыны уз кылды ни, оло » Павел Рожков, Россиысь Паралимпи комитетлэн нырысетӥ вице-президентэз Паралимпи шудонъёсы Удмуртиысь кӧня ке спортсменъёс пыриськыны кулэ вал. Куасэн бызьылӥсь но биатлонист Владислав Лекомцев гожтӥз, табере Паралимпи шудонъёс со понна бадӟым кулэлыксэзс ышто ни шуыса. Нош следж-хоккейя «Удмуртия» клублэн кивалтӥсез Павел Вечтомов Калыккуспо паралимпи комитетэн кутэм пумкылъянэз щзэмос йыружен нимаз.  Тегъёс: Спорт Россия Паралимпиада ВладиславЛекомцев Удмуртия  